《移居》
清代·陆奎勋

地偏仍在市，具少不须车。将隐文焉用，虽贫乐有馀。

故交三径月，历劫半床书。错拟临江宅，空教庾信居。

作者简介：（1663—1738）浙江平湖人，字聚侯，一字坡星，号陆堂。康熙六十年进士。官检讨。十二岁即能诗，四十一岁时专心经学。有《陆堂诗文集》、《陆堂诗学》、《易学》、《今文尚书说》、《春秋义存录》、《戴礼绪言》、《鲁诗补亡》。